钦定古今图书集成/明伦汇编/闺媛典/第280卷 > 皇清十三 > 潘一申妻黎氏
## 钦定古今图书集成/明伦汇编/闺媛典/第280卷 > 皇清十三 > 潘一申妻黎氏

按《新城县志》：“黎氏，西溪黎大珍女。幼事父及继母以孝。长归潘一申，以夫有失德，泣谏不从，遂被弃，时年十八。或劝再适，氏截发不从，事舅姑愈孝谨。舅姑没，无所依，夫兄一骏悲其志，迎与同居。氏纺绩织纴以自赡，长斋绣佛，不少怨怼。夫死，恸哭不食累日，人称节孝。”